
(Päikese tn 13 olemasolevate ehitiste lammutamine ning üksikelamu ja kõrvalehitiste püstitamine)


	
1. ASJAOLUD JA MENETLUSE KÄIK



03.02.2010. taotles Olga Kuznetsova (taotlus nr 1917/1-14) Narva Linnavalitsuse Arhitektuuri- ja Linnaplaneerimise Ametilt projekteerimistingimusi Päikese tn 13 olemasolevate ehitiste lammutamiseks ning uute ehitiste püstitamiseks ilma detailplaneeringut koostamata.
Projekteerimistingimuste eelnõu kooskõlastati naaberkinnisasjade omanikega ning kinnitati Narva Linnavalitsuse 17.11.2010. a korraldusega nr 1485-k. Projekteerimistingimuste kehtivuse tähtaeg on lõppenud. 
09.11.2012. a. Olga Kuznetsova ja Alexander Kuznetsov taotlesid (taotlus nr 10611/1-14) Narva Linnavalitsuse Arhitektuuri- ja Linnaplaneerimise Ametilt projekteerimistingimusi Päikese tn 13 olemasolevate ehitiste lammutamiseks ning üksikelamu ja kõrvalehitiste püstitamiseks ilma detailplaneeringut koostamata. Uued ehitised on üksikelamu, majandushoone, garaaž, piire. Olemasolev eramu, kuur lammutatakse. Projekteerimistingimuste eelnõu on kooskõlastatud naaberkinnisasjade omanikega.
Kuna uute ehitiste asukohad jäävad samaks, olukord naaberkinnistutel ning naaberkinnistute omanikud pole muutunud, siis ei ole vaja projekteerimistingimuste eelnõu uuesti naaberkinnisasjade omanikega kooskõlastada.

	2. ÕIGUSLIKUD ALUSED
2.1	Ehitusseaduse §19 lg 3 kohaselt projekteerimistingimused on ehitise arhitektuursed ja ehituslikud tingimused.
2.2	Planeerimisseaduse § 9 lg 10 p 2 kohaselt kohalik omavalitsus võib lubada ilma detailplaneeringut koostamata olemasoleva hoonestuse vahele jäävale ühele krundile üksikelamu ehitusprojekti koostamist ja püstitamist, kui uue üksikelamu projekteerimisel ja ehitamisel järgitakse piirkonna hoonestuslaadi ja planeerimispõhimõtteid ning kohalik omavalitsus on saanud projekteerimistingimuste eelnõu kohta naaberkinnisasja omanike kirjaliku nõusoleku, mille puudumisel langetab otsuse kohalik omavalitsus, arvestades naaberkinnisasja omanike seisukohtadega.
2.3	Narva linna ehitusmääruse §3 lg 3 kohaselt Linnavalitsus annab Linnavalitsuse poolt määratud Narva linna Ametiasutuse (edaspidi Ametiasutus) ettepanekul seaduses sätestatud juhtudel loa detailplaneeringut koostamata hoone ehitusprojekti koostamiseks. 
2.4	Narva linna ehitusmääruse §22 lg 1 kohaselt projekteerimistingimused kinnitab korraldusega Linnavalitsus.



	3. OTSUS


Kinnitada projekteerimistingimused Päikese tn 13 olemasolevate ehitiste lammutamiseks ning üksikelamu ja kõrvalehitiste püstitamiseks ilma detailplaneeringut koostamata järgnevalt:

3.1 ÜLDANDMED
3.1.1	Ehitisregistri andmed: eramu, ehitisregistri kood 118009993, 1 korrust, ehitisealune pind 69 m2; kuur, ehitisregistri kood 118009994, 1 korrust, ehitisealune pind 16 m2.
3.1.2 Kinnistusraamatu andmed: katastriüksuse tunnus 51104:002:0114, pindala 701 m2.

3.2 PROJEKTEERIMISE EESMÄRK
Projekti koostamise eesmärgiks on Päikese tn 13 olemasolevate ehitiste lammutamine ning üksikelamu ja kõrvalehitiste püstitamine.

3.3 ÜLDNÕUDED
3.3.1	Projekti koostamisel ja vormistamisel juhinduda Majandus- ja Kommunikatsiooniministri 17.09.2010.a. kehtestatud määrusest nr 67 „Nõuded ehitusprojektile“, Eesti Standardist EVS 811:2012 „Hoone ehitusprojekt”, Narva linna üldplaneeringust, Euroopa Parlamendi ja Nõukogu direktiivist 2002/91/EÜ ehitiste energiatõhususe kohta ning teistest asja puudutavatest õigusaktidest. 
3.3.2	Projekt peab olema koostatud või kontrollitud projekteerimises pädeva vastutava spetsialisti poolt (Ehitusseadus § 18 lg 4 p 1).
3.3.3	Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500. Ametiasutuse geodeesia- ja maakorralduse osakonna spetsialisti poolt kooskõlastatud geodeetiline krundi alusplaan esitada paberkandjal ehitusprojekti lisana.
3.3.4	Asendiplaan esitada mõõtkavas 1:500. Asendiplaanil esitada tabel: „Ehitiste eksplikatsioon” (sh välisvõrkude andmed) ning kinnistu tehnilised näitajad. Asendiplaanil eristada ehitiste asukohad ja mõõtmed, kaugused lähimate piiride ja ehitisteni, parkimiskoht, juurdepääsud avalikult kasutatavale teele, sisse- ja väljasõit krundilt jne. Anda hoone vertikaalne sidumine. Lahendada sadevee äravool (sadevett mitte juhtida kõrvalasuvatele kruntidele). Maksimaalselt säilitada olemasolev kõrghaljastus. Näidata prügikonteineri(te) asukoht.
3.3.5	Värvivaated esitada mõõtkavas 1:100. Vaadetel näidata peasissepääsude detaillahendused, vaadete tähistused, akende ja uste värvitoonid, välisviimistluse materjalid, värvikoodid, värvikataloogi nimetus jne. 
3.3.6	Eelneva ehitusprojekti asendiplaan ning ehitiste joonised, mis kajastavad projekteerimiseelseid seaduslikul alusel püstitatud ehitisi ja rajatud konstruktsioone, projekti tellija lähteülesanne, Narva Linnavalitsuse korraldus projekteerimistingimuste kinnitamise kohta, kehtestatud detailplaneeringu põhijoonise koopia esitada ehitusprojekti lisadena.
3.3.7	Esitada Arhitektuuri- ja Linnaplaneerimise Ametile kooskõlastamiseks “Päikese tn 13 olemasolevate ehitiste lammutamise ning üksikelamu ja kõrvalehitiste püstitamise  ehitusprojekt” vähemalt kahes identses komplekteeritud eksemplaris.
3.3.8	Esitada lammutatavate ehitiste loetelu, lammutustööde korraldamise kirjeldus, lammutusjäätmete kava koos käitluskohtade määramisega.
	


3.4 ARHITEKTUURSED JA LINNAEHITUSLIKUD TINGIMUSED
3.4.1	Ehitusala: Päikese tn 13 krundi piirides, mitte ületada väljakujunenud ehitusjoont.
3.4.2	Püstitavate ehitiste arv krundil: 4 (üksikelamu, majandushoone, garaaž, piire).
3.4.3	Krundi maksimaalne täisehitus: 40%.
3.4.4	Määrata hoone kasutusaeg aastas.
3.4.5	Arhitektuur: piirkonna hoonestuslaadile sobiv, piirkonna arhitektuurset kvaliteeti parandav. Palkhoonestus pole lubatud. 
3.4.6	Üksikelamu:
	- korruste arv: kuni 2;
- maksimaalne kõrgus maapinnast harjajooneni: kuni 8m;
- katuse tüüp: viilkatus
3.4.7	Abihooned:
	- maksimaalne kõrgus maapinnast harjajooneni: kuni 5m;
3.4.8	Hoonete paiknemine kinnistul peab vastama sanitaar- ja tuleohutusnõetele ning arvestama Asjaõigusseadusest tulenevaid kinnisomandi kitsendusi.
3.4.9	Katusekattematerjal: mitte kasutada asbesti sisaldavaid materjale. Katusekatte rekonstrueerimise puhul esitada katuse plaan ja kasutatavate materjalide spetsifikatsioon.
3.4.10	Vajadusel piirete rajamine. Piirete lubatud kõrgus: 1,5 m. Tänavapoolsed rajatised peavad olema kooskõlas hoonega ning lahendatud sobilikuna piirkonna miljöösse. Piirded peavad olema ažuursed. Mitte kasutada augustatud/siledast teraslehest piiret ja profiilplekki. 
3.4.11	Piirded ja parkimiskohad lahendada Päikese tn 13 krundi piirides. 
3.4.12	Lubatud transpordi juurdepääsude arv: 1, Päikese tänavalt.
3.4.13	Kõvakattega pind ei tohi ületada haljastatavat pinda.
3.4.14	Segaolme- ja kompostitavate jäätmete käitlemine: vastavalt Narva jäätmehoolduseeskirjale.

	3.5 INSENERTEHNILISED ERITINGIMUSED


3.5.1	Hoone siseruumide tehnosüsteemide projekteerimine: vajadusel esitada insener-tehnilised osad Eesti Standardiga ettenähtud mahus, vastavalt ehitusprojekti staadiumile.
3.5.2	Hoone varustamine välisvõrkudega: vajadusel esitada välistrasside tööprojektid eraldi projektiosana. 

3.6 KOOSKÕLASTUSED
3.6.1	Ida-Eesti Päästekeskus.
3.6.2	Naaberkinnistute omanikud (kruntidevahelised piirded, va kui piire asub piisava hooldusala kaugusel krundi piirist, projekteeritud ehitiste asukohad ja kõrgused ning nende vahelised tuleohutuskujad).
3.6.3		Narva Linnavalitsuse Arhitektuuri- ja Linnaplaneerimise Amet.
3.6.4		Projekti tellija või tema seaduslik esindaja.

4. RAKENDUSSÄTTED
[bookmark: _GoBack]4.1	Käesolevad projekteerimistingimused on kehtivad kuni 27.11.2014 a.
4.2	Käesolev korraldus jõustub alates teatavakstegemisest.
4.3	Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

